AGRESIVITATE SI DISTRUCTIVITATE IN PSIHANALIZA 


Pentru prima data in istorie, agresivitatea distructiva pericliteaza 
astazi nu doar omite parti ale populatiei, ci insasi existenta umanitatii. Daca 
inceputul secolului XX a fost marcat de problematica sexualitatii, sfarsitul 
secolului XX sta sub semnul problematicii agresivitatii distructive. 

In prima teorie a instinctelor (in vigoare pana in 1914) agresivitatea nu 
avea statutul unui instinct de sine statator, ea fiind asociata ca un mijloc al 
instinctelor Eului. Fortele instinctuale erau sexualitatea si instinctele Eului. 
Agresivitatea nu primea o atentie deosebita, teoria freudiana corespundea 
teoriei frustrarii. Agresivitatea e declansata de o dorinta ce frustreaza 
personalitatea noastra. 

A doua teorie (1920) “Dincolo de principiul placerii” contine 
viziunea ultima a lui Freud asupra agresivitatii. Reprezinta un punct de vedere 
particular in contextul celorlalte teorii dupa agresivitate. Desi este intitulata 
teorie despre instincte, este totusi o teorie cu pronuntate aspecte filosofice. Cele 
doua instincte fundamentale pe care le descrie Freud sunt Eros si Thanatos. 

Eros si Thanatos ca forte instinctuale primordiale seamana cu 
principiile ultime ale filosofiei din Grecia antica. Freud abandonandu-se placerii 
de a filosofa declara ca scopul acelei teorii este de a lamuri enigma vietii. 


Eros - Freud desemneaza acea categorie de instincte al caror scop este 
promovarea si conservarea vietii. Aceasta promovare se obtine prin alaturarea 
unitatilor vitale in complexe vitale tot mai cuprinzatoare (de la organism 
unicelular - multicelular - animale). Include nu doar instinctul sexual ci si cel de 
autoconservare precum si libidoul narcisic. Nu are ca substrat anumite celule ale 
organismului, ci este o particularitate a tuturor celulelor. Din punct de vedere 
psihic Erosului ii corespunde principiul placerii si principiul realitatii care este 
forma modificata a principiului placerii. In a doua teorie despre instincte e 
depasit dualismul sexualitate-autoconservare care domina prima teorie despre 
instincte. Dintr-o contradictie intersistemica, opozitia conservare-sexualitate isi 
pierde din importanta pentru psihanaliza. 


Thanatos - Freud desemneaza acea categorie de forte instinctuale al 
caror scop ar consta in reducerea absoluta a tensiunii, in readucerea vietii la 
stadiul anorganic care a precedat-o. Problema distructivitatii - Thanatos = 
instinct in virtutea caruia initial distructivitatea e indreptata impotriva propriului 
organism. Presupunem ca agresivitatea este un instinct; distructivitatea este 
autodistructivitate; autodistructivitatea orientata spre lume se alimenteaza din 
aceasta distructivitate originara. Orientarea spre lume a autodistructivitatii se 
realizeaza prin aglomerarea unitatilor vitale in organisme tot mai cuprinzatoare, 
agresivitatea distructiva e organizata in interiorul celulei si canalizata spre 
exteriorul organismului. 

Teoria instinctului mortii se bazeaza pe compulsia la repetitie (viata 
psihica s-ar ghida pe langa principiul placerii si realitatii si pe principiul 
repetitiei). Ceea ce se opune principiului placerii este principiul repetitiei. 


Fapte pe care se bazeaza psihanaliza: 


Transferul - se repeta nu doar aspectele placute, ci si aspectele neplacute ale 
vietii sale. 
Simptomele - o parte dintre ele sunt prin insasi natura lor repetitive (ritualuri 
obsesionale). Orice simptom repeta mai mult sau mai putin transparent un 
conflict din trecut. 
Intoarcerea refulatului - ceea ce a fost refulat revine deghizat. 

Se inregistreaza fenomenul in care agresivitatea are rol important: 
Sadism si masochism. 
Ambivalenta afectiva - demonstreaza ca sentimentele fata de ceilalti sunt 
ambivalente. 


